تورکیه سلاحلی قوه‌لری هر جور تهدید و تهلوکه‌یه قارشی قطعیتله و عزمله موباریزه آپاریر.
بونو میللی ساوونما ناظیری حولوصی آکار ساری قامیش شهیدلری‌نین آنیم گونو ایله باغلی مراجعتینده بیلدیریب.
ناظیر وطن، میللت و بایراق اوغروندا جانلاریندان‌ کئچن و شهیدلیک مرتبه‌سینه یوکسه‌لن قهرمان‌لاری رحمت و میننتدارلیقلا یاد ائتدیگینی دیله گتیریب.
آکار میللی و معنوی دیرلر اوغروندا شهید و غازی اولماغی ان یوکسک مرتبه قبول ائدن نجیب میللتین شهیدلرین و غازی لرین قهرمان‌لیق‌لارینی و فداکارلیغینی سون‌سوزا قدر وفا حیسی ایله خاطیرلایاجاغینی و مقدس‌لرین خاطره‌لرینی ابدی یاشاداجاغینی وورغولاییب.
آکار "رشادت‌لی تورکیه اوردوسونون بوتون ترور تشکیلات‌لارینا قارشی عزمله موباریزه آپاریر. شان‌لی اوردوموز اوچ قاره یه باریش و عدالت گتیرن آتا‌لاریمیزدان آلدیغی فیض ایله دوست، قارداش و مظلوم اؤلکه‌لرین ثابت‌لیگی و تهلوکه‌سیزلیگی اوچون ده موباریزه آپارماقدا‌دیر" دئییب.
ناظیر آکار ناتو، آوروپادا تهلوکه‌سیزلیک و امکداش‌لیق تشکیلاتی (آتت) و ایکی طرف‌لی راضیلاشما‌لار چرچیوه‌سینده آذربایجان، لیبی، کوزوو، افغانیستان، بوسنی و هرزگوینا، قطر، سوما‌لی، سودان و بیر چوخ جوغرافیادا دونیا باریشینا تحفه وئرمک اوچون بؤیوک سعی ایله ه وظیفه‌سینی ایجرا ائتدیگینی وورغولاییب.
"بو سببله، ساری قامیش شهیدلرینی یاد ائتدیگیمیز بو آنلام‌لی گونده "تک میللت، ایکی دؤولت" ایفاده‌سی‌نین سئچکین نومونه‌سینی نوماییش ائتدیرن قارداش آذربایجان خالقی‌نین نارگین آداسیندا مجبوری ساخلانیلان مهمتچیک‌لریمیزه ائتدیگی یاردیم‌لاری دا میننتدارلیقلا و شوکرانلا آنیریق. بیزلر ده جان قارداش‌لاریمیزین حاق‌لی موباریزه‌لرینده سونا قدر یانلارینداییق، آذربایجان‌لی قارداش‌لاریمیزلا کدرده و سئوینجده بیر و برابریک"، - دئیه حولوصی آکار وورغولاییب.
